3. การประกอบธุรกิจของแต่ละสายผลิตภัณฑ์

ลักษณะของผลิตภัณฑ์หรือบริการ

บริษัท สามารถเทลคอม จำกัด (มหาชน)

1. ธุรกิจให้บริการเครือข่ายการสื่อสารผ่านดาวเทียม

บริษัท สามารถเทลคอม จำกัด (มหาชน)
เป็นบริษัทเอกชนรายแรกที่ให้บริการด้านระบบการสื่อสารผ่านดาวเทียมของประเทศไทยและให้บริการส่งข้อมูลข่าวสารที่มีประสิทธิภาพ
บริษัทได้รับสัมปทานฉบับเริ่มแรกจากกรมไปรษณีย์โทรเลข กระทรวงคมนาคม เมื่อวันที่ 1 มกราคม
2532 เป็นการสร้าง ให้บริการ แล้วจึงโอนกรรมสิทธิ์ในเครื่องมือและอุปกรณ์ให้แก่ผู้ให้สัมปทาน
(Build Operate Transfer หรือ BOT) โดยมีอายุสัมปทาน 15 ปี
ให้บริการสื่อสารได้เพียงเฉพาะข้อมูล
สำหรับสัมปทานฉบับแก้ไขบริษัทได้รับการขยายอายุสัมปทานโดยได้รับเป็นระยะเวลาทั้งหมด 22 ปี
เริ่มตั้งแต่วันที่ 1 มิถุนายน พ.ศ. 2538 โดยสัมปทานจะหมดอายุในวันที่ 31 พฤษภาคม พ.ศ.
2560 ให้ดำเนินการได้เพิ่มเติมมากยิ่งขึ้น คือ ให้บริการสื่อสารได้ทั้งข้อมูล
ภาพและเสียงผ่านดาวเทียมภายในประเทศ
และเปลี่ยนการโอนกรรมสิทธิ์ในเครื่องมือและอุปกรณ์ให้แก่กรมไปรษณีย์โทรเลขทันทีที่มีการติดตั้งแล้วเสร็จพร้อมที่จะให้บริการ
(Build Transfer Operate หรือ BTO) บริษัทมีสถานีแม่ข่าย (Hub Station)
ตั้งอยู่ที่ตึกสำนักงานที่ถนนงามวงศ์วาน กรุงเทพมหานคร และมีสถานีบริการย่อยถึง 14
สถานีกระจายอยู่ในพื้นที่ทั่วประเทศ
การให้บริการของบริษัทเป็นรูปแบบบริการที่สร้างความคล่องตัวในการดำเนินธุรกิจ
ให้ความสะดวกและรวดเร็วพร้อมทั้งมีความถูกต้องแม่นยำและมีความเชื่อถือได้ในระบบ

2. ธุรกิจขายและติดตั้งระบบไอทีและระบบสื่อสาร

บริษัทยังขายและติดตั้งระบบไอทีและระบบสื่อสาร ให้กับหน่วยงานราชการ เอกชน และรัฐวิสาหกิจ
ในลักษณะ Turn-Key Project โดยในปัจจุบันบริษัทมีบุคลากรที่มีความชำนาญ
สามารถออกแบบและควบคุมการติดตั้งได้อย่างมีประสิทธิภาพ

3.  การบริการแบบครบวงจร (Total Solution)

บริษัทได้เริ่มพัฒนาการให้บริการแบบครบวงจร เพื่อให้บริการลูกค้าเฉพาะกลุ่มมากขึ้น
โดยมุ่งเน้นไปยังกลุ่มลูกค้าที่มีอัตราการเติบโตสูง

ลักษณะของบริการหลัก

1.  ธุรกิจให้บริการเครือข่ายการสื่อสารผ่านดาวเทียม

บริษัทให้บริการเครือข่ายการสื่อสารผ่านดาวเทียม โดยสามรถจำแนกออกได้เป็นประเภทใหญ่ๆ ได้
3 ประเภท

1.  บริการเอ็กเพรสลิ้งค์ (EXPRESSLINK SERVICE) สามารถแบ่งรูปแบบของการให้บริการเป็น
    2 รูปแบบ คือการสื่อสารแบบ SCPC (SINGLE CHANNEL PER CARRIER)
    เป็นระบบการสื่อสารผ่านดาวเทียมที่บริษัทจัดให้กับผู้ใช้บริการแต่ละรายแยกต่างหากจากกันโดยสมบูรณ์แบบทั้งอุปกรณ์และช่องสัญญาณดาวเทียมและสามารถใช้ได้ตลอด
    24 ชั่วโมง การสื่อสารลักษณะนี้สามารถสื่อสารได้ทั้งข้อมูล ภาพและเสียง
    ซึ่งเหมาะสำหรับธุรกิจที่จำเป็นต้องมีการติดต่อกันเป็นประจำกับสำนักงานสาขาที่อยู่ในเขตห่างไกลออกไปซึ่งมีปริมาณรับส่งข้อมูลมาก
    การติดต่อดังกล่าวจะเป็นการติดต่อระหว่างสำนักงานใหญ่ไปยังสาขาใดสาขาหนึ่ง (Point to
    Point) หรือ สำนักงานใหญ่ไปที่สาขาหลายๆแห่ง (Point to Multi-Point)
    ลูกค้าสามารถกำหนดความเร็วการรับส่งข้อมูลได้ตามความต้องการ
    ถ้าต้องการความเร็วสูงจะให้ต้องใช้ช่องสัญญาณดาวเทียมที่กว้าง (Bandwidth) ขึ้นด้วย
    เป็นเหตุให้ลูกค้าของบริษัทจะต้องชำระค่าบริการสูงกว่า

2.  บริการแชร์แนท (Share Net) เป็นการสื่อสารโดยใช้ช่องสัญญาณร่วมกัน
    โดยใช้เทคโนโลยีช่องสัญญาณดาวเทียมร่วมกัน VSAT (Very Small Aperture
    Terminal) ซึ่งเป็นการแลกเปลี่ยนข้อมูลจากสถานีแม่ของผู้ใช้บริการ (Master Station)
    ส่งมายังสถานีศูนย์ (Hub Station) ที่บริษัท เพื่อส่งสัญญาณดาวเทียมไปยังสถานีลูกข่าย
    (Remote Station) หรือสาขาของผู้ใช้บริการ
    โดยสถานีศูนย์กลางนี้จะใช้เทคโนโลยีการสื่อสารแบบ Packet Switching
    ซึ่งมีประสิทธิภาพในการจัดลำดับการรับ-ส่งข้อมูลของผู้ใช้บริการอย่างต่อเนื่อง

3.  บริการวันเวย์เน็ท (1 Way Net Service) เป็นการส่งกระจายข้อมูลแบบทางเดียว (One
    Way Communication) โดยจะส่งจากส่วนกลางไปยังผู้รับ
    การส่งข้อมูลสามารถส่งผ่านสัญญาณดาวเทียมไปยังผู้รับได้ทั่วประเทศพร้อมๆ กัน

นอกจากการให้บริการเครือข่ายการสื่อสารดาวเทียม 3 แบบ ที่กล่าวมาข้างต้นนี้
ทางบริษัทได้เริ่มการให้บริการ IP Star ร่วมกับบมจ. ชินแซทเทลไลท์
โดยเป็นการให้บริการสื่อสารข้อมูลในระบบ IP โดยใช้ช่องสัญญาณ Ku Band

+------------+-------------+-------------+-------------+--------------+
| ลักษณะ      | Express     | Share Net – | 1 Way Net   | IP Star      |
|            | Link – SCPC | VSAT        |             |              |
+------------+-------------+-------------+-------------+--------------+
| การสื่อสาร   | รับ-ส่ง       | รับ-ส่ง       | ทางเดียว     | รับ-ส่ง        |
+------------+-------------+-------------+-------------+--------------+
| ระ         | Fixed       | Shared      | Fixed /     | Shared       |
| บบช่องสัญญาณ |             |             | Shared      |              |
+------------+-------------+-------------+-------------+--------------+
| สิ่งที่สื่อสาร   | ข้อ          | ข้อมูล        | ข้อมูล/เสียง   | ข้อมูล (IP)    |
|            | มูล/ภาพ/เสียง | (ส่วนมาก)    |             |              |
+------------+-------------+-------------+-------------+--------------+
| ปริมาณข้อมูล  | ม           | ปานกลาง     | ปานกลาง     | ปานกลาง/ต่ำ   |
|            | าก/ตลอดเวลา |             |             |              |
+------------+-------------+-------------+-------------+--------------+
| กลุ่มล       | ส           | สถาบันการเงิน | สำนัก        | ทั่ว           |
| ูกค้า/งานที่ใช้ | ถาบันการเงิน/ |             | ข่าว/สถานีวิทยุ | ไป/อินเตอร์เนต |
|            |             |             |             |              |
|            | บ           |             |             |              |
|            | ริษัทขนาดใหญ่/ |             |             |              |
|            |             |             |             |              |
|            | หน          |             |             |              |
|            | ่วยงานราชการ |             |             |              |
+------------+-------------+-------------+-------------+--------------+
| ราคา       | สูง          | ปานกลาง     | ปานกลาง/ต่ำ  | ปานกลาง/ต่ำ   |
+------------+-------------+-------------+-------------+--------------+

2.  ธุรกิจขายและให้บริการติดตั้งระบบไอทีและระบบสื่อสาร

บริษัทเป็นตัวแทนขายสินค้าไอทีและระบบสื่อสารหลายประเภท เช่น Router, VDO Conference,
Satellite Equipment, Computer, ATM Switch และอื่นๆ โดยที่ผ่านมาบริษัทสามารถขาย
ออกแบบ และติดตั้งระบบไอทีและระบบสื่อสาร ให้กับบริษัท องค์กรขนาดใหญ่ และหน่วยงานราชการ
โดยบริษัทมีบุคลากรที่มีความสามารถและมีเครือข่ายการให้บริการทั่วประเทศ

3.  การบริการแบบครบวงจร (Total Solution)

บริษัทได้เริ่มพัฒนาการให้บริการแบบครบวงจร เพื่อให้บริการลูกค้าเฉพาะกลุ่มมากขึ้น
โดยมุ่งเน้นไปยังกลุ่มลูกค้าที่มีอัตราการเติบโตสูง
การให้บริการแบบครบวงจรนี้เป็นการให้บริการกับลูกค้าในลักษณะทั้งระบบ
โดยเป็นการรวมการให้บริการของ 4 ลักษณะสำคัญเข้าด้วยกัน ได้แก่ ระบบสื่อสาร/โครงข่าย
(Network) อุปกรณ์/ส่วนต่อพ่วง (Hardware/Equipment) การบริการ
(Installation/Service/Maintenance) และระบบงาน (Application)
โดยในปัจจุบันบริษัทได้อาศัยพันธมิตรทางธุรกิจรวมทั้งความชำนาญด้านงานระบบ
โดยเริ่มเปิดการให้บริการกับลูกค้ากลุ่มเป้าหมาย เช่น กลุ่มธุรกิจโรงแรม
โดยเป็นการให้บริการแบบครบวงจรตั้งแต่การเชื่อมต่อ ระบบจัดการโรงแรม ระบบจองห้องพักแบบ
On-Line รวมทั้งการให้บริการเสริมต่างๆ เช่น ระบบอินเตอร์เน็ตความเร็วสูง
(ทั้งแบบไร้สายและปกติ) ฯลฯ
ในขณะนี้บริษัทได้พัฒนาการให้บริการแบบครบวงจรนี้ไปในรูปแบบตามความต้องการของแต่ละกลุ่มธุรกิจอย่างต่อเนื่อง
ซึ่งจะเป็นการเสริมสร้างรายได้ให้บริษัทได้อย่างดีต่อไปในอนาคต

  ----------------- --------- -------- --------- -------- --------- --------
  โครงสร้างรายได้     2543               2544               2545      

                    พันบาท     %        พันบาท     %        พันบาท     %

  EXPRESS LINK –    137,567   34.74    92,226    20.99    74,820    12.82
  SCPC                                                              

  SHARENET – VSAT   31,060    7.84     25,954    5.91     24,960    4.28

  1 WAY NET         24,249    6.12     17,737    4.04     16,752    2.87

  VDO CONFERENCE    8,875     2.24     12,556    2.86     11,316    1.94

  TURN KEY PROJECT  75,318    19.02    163,235   37.14    308,259   52.83
  / ขาย                                                             

  รายได้อื่นๆ          118,891   30.03    127,770   29.07    147,343   25.25

  รวม               395,960   100.00   439,478   100.00   583,450   100.00
  ----------------- --------- -------- --------- -------- --------- --------

บริษัทสามารถคอมมิวนิเคชั่นเซอร์วิส จำกัด (ถือหุ้นโดย บมจ. สามารถเทลคอม ร้อยละ
99.99988)

เป็นธุรกิจให้บริการทางเทคนิค บริการหลักๆ ได้แก่ การสำรวจ (Survey) การติดตั้ง
(Installation) การตรวจสอบ (Maintenance)
การประมูลระบบเครือข่ายการสื่อสารผ่านดาวเทียมทั้งภาครัฐบาลและเอกชน
ซึ่งในปัจจุบันภาคเอกชนไม่สามารถมีกรรมสิทธิ์ในเครือข่ายการสื่อสารได้
ดังนั้นการว่าจ้างจากภาคเอกชน เอกชนก็จะต้องโอนกรรมสิทธิ์ในครือข่ายให้กับภาครัฐบาล
จึงนับได้ว่าลูกค้าในปัจจุบันคือภาครัฐบาล
และการขายอุปกรณ์ที่เกี่ยวข้องกับการสื่อสารข้อมูลผ่านดาวเทียม ในปัจจุบันบริษัท
สามารถคอมมิวนิเคชั่น เซอร์วิส จำกัด ยังไม่มีทีมการตลาดเป็นของตนเอง
ดังนั้นจึงเป็นการรับเหมาช่วงจากบริษัทในเครือ
และด้วยวัตถุประสงค์ของการขยายการให้บริการแก่ลูกค้าอย่างทั่วถึงทั้งประเทศไทยทั้งในด้านการติดตั้ง
และการซ่อมบำรุงอุปกรณ์ของเครือข่าย
รวมทั้งการจัดให้มีสถานที่ที่จะใช้เป็นเสมือนศูนย์อบรมและให้การศึกษาข้อมูลทางการสื่อสารผ่านดาวเทียมให้กับลูกค้า
ดังนั้นบริษัทจึงได้จัดตั้งศูนย์บริการในต่างจังหวัดถึง 14 แห่ง ได้แก่ เชียงใหม่ อุดรธานี
นครราชสีมา นครสวรรค์ ระยอง สุราษฎร์ธานี สงขลา ภูเก็ต อุบลธานี ขอนแก่น และพิษณุโลก
เลย บุรีรัมย์ แม่ฮ่องสอน
ซึ่งศูนย์บริการดังกล่าวจะมีเจ้าหน้าที่เทคนิคคอยให้บริการแก่ลูกค้าในเขตจังหวัดและพื้นที่ใกล้เคียง

ในปี 2539 บริษัท สามารถคอมมิวนิเคชั่น เซอร์วิส จำกัด
ได้เริ่มประมูลระบบการสื่อสารผ่านดาวเทียม โดยได้ทำสัญญากับองค์การโทรศัพท์แห่งประเทศไทย
ในวันที่ 19 กันยายน 2539 และซ่อมบำรุงระบบโทรศัพท์สาธารณะทางไกลผ่านดาวเทียม ทั้งนี้
บริษัทฯ จะต้องติดตั้งระบบดาวเทียมทั้งสิ้น 829 สถานี เพื่อครอบคลุม 1,475 หมู่บ้าน หมู่บ้านละ 2
เลขหมายทั่วประเทศไทย ภายใน 14 เดือน นับจากวันเซ็นสัญญา โดยสัญญาดังกล่าวจะมีอายุทั้งสิ้น
10 ปี

ในปี 2540 บริษัทฯ
ได้ทำการติดตั้งและส่งมอบอุปกรณ์ทั้งหมดให้กับองค์การโทรศัพท์แห่งประเทศไทยครบถ้วนแล้ว
และเมื่อวันที่ 1 เมษายน 2540
บริษัทได้เซ็นสัญญาโครงการโทรศัพท์สาธารณะทางไกลชนบทผ่านดาวเทียม โครงการ 2
กับองค์การโทรศัพท์แห่งประเทศไทย ในการติดตั้งและซ่อมบำรุงระบบอุปกรณ์สื่อสารดาวเทียม
1,323 สถานี เพื่อครอบคลุม 1,970 หมู่บ้าน หมู่บ้านละ 2 เลขหมายทั่วประเทศ
โดยมีอายุสัญญาประมาณ 9 ปี 6 เดือน บริษัทฯ
ได้ดำเนินการติดตั้งแล้วเสร็จครบทั้งโครงการภายในปี 2541

ในปี 2543 บริษัทได้ให้บริการติดตั้งและซ่อมบำรุง
โครงการโทรศัพท์สาธารณะทางไกลชนบทผ่านดาวเทียม โครงการ 1 และ 2 ให้แก่
องค์การโทรศัพท์แห่งประเทศไทยครบสมบูรณ์ โดยการติดตั้งระบบดาวเทียมทั้งสิ้น 2,161 สถานี
เพื่อครอบคลุม 3,445 หมู่บ้าน หรือคิดเป็นเลขหมายโทรศัพท์ทั้งสิ้น 6,890 เลขหมาย
สัญญาดังกล่าวมีอายุประมาณ 10 ปี

  ---------------------- --------- -------- --------- -------- --------- --------
  โครงสร้างรายได้          2543               2544               2545      

                         พันบาท     %        พันบาท     %        พันบาท     %

  รายได้จากการขาย         6         0.00     221       0.03     41,010    4.59

  รายได้จากการบริการ       21,235    2.41     20,849    2.43     11,072    1.24

  โครงการโทรศัพท์ทางไกลฯ   859,956   97.56    829,902   96.81    808,398   90.46

  รายได้อื่นๆ               303       0.03     6,232     0.73     33,141    3.71

  รวม                    881,500   100.00   857,204   100.00   893,621   100.00
  ---------------------- --------- -------- --------- -------- --------- --------

บริษัท ไทยเทรดเน็ท จำกัด (ถือหุ้นโดย บมจ. สามารถเทลคอม ร้อยละ 99.99986)

เป็นธุรกิจให้บริการแลกเปลี่ยนข้อมูลเอกสารทางธุรกิจด้วยวิธีอิเล็กทรอนิกส์ หรือ EDI
(Electronic Data Interchange)
เพื่อช่วยเพิ่มความรวดเร็วในการติดต่อสื่อสารระหว่างองค์กรธุรกิจ หรือหน่วยงานของรัฐ
รวมทั้งลดความผิดพลาดอันเกิดจากการบันทึกข้อมูลด้วยคน เนื่องจากการใช้เอกสารมาตรฐาน EDI
จะช่วยให้ข้อมูลซึ่งถูกสร้างขึ้นโดยระบบคอมพิวเตอร์ของผู้ส่งจะถูกส่งผ่านเข้าสู่ระบบคอมพิวเตอร์ของผู้รับเอกสารนั้นโดยตรง

ลักษณะบริการของบริษัทฯ อาจสรุปได้ดังนี้

1.  บริการแปลงเอกสารมาตรฐาน (EDI Mapping Service)
    เพื่อให้ข้อมูลคอมพิวเตอร์ระหว่างองค์กรสามารถแลกเปลี่ยนกันได้อย่างถูกต้อง
    จึงจำเป็นต้องมีมาตรฐานกลางเพื่อใช้ในการแลกเปลี่ยน ซึ่งประเทศไทยเลือกใช้มาตรฐานของ
    UN/EDIFACT บริษัทฯ จำหน่ายและติดตั้งซอฟท์แวร์แปลงเอกสาร (EDI Translation
    Software) ให้กับผู้ใช้บริการ พร้อมทั้งมีบริการวิเคราะห์ระบบข้อมูลของลูกค้า
    และพัฒนารหัสเพื่อใช้แปลงเอกสารให้เป็น EDI โดยความตกลงระหว่างคู่ค้า
    หรือหน่วยงานที่ผู้ใช้บริการต้องการติดต่อแลกเปลี่ยนข้อมูลด้วย

2.  บริการเครือข่าย EDI (EDI Mailbox & Exchange Service) คือ
    บริการเครือข่ายแลกเปลี่ยนข้อมูลในลักษณะตู้ไปรษณีย์อิเล็กทรอนิกส์ (Electronic
    Mailbox) โดยบริษัทฯได้จัดตั้งศูนย์บริการ EDI โดยติดตั้งระบบคอมพิวเตอร์
    และซอฟท์แวร์ระบบการให้บริการ EDI ซึ่งจะทำหน้าที่ตรวจสอบการใช้งานของผู้ใช้บริการ
    การส่งผ่านข้อมูลให้คู่ค้า ระบบรักษาความปลอดภัยของข้อมูล การสำรองข้อมูล
    ผู้ใช้บริการสามารถเข้าสู่ระบบได้ด้วยเครือข่ายสื่อสารหลายชนิด เช่น เครือข่ายโทรศัพท์
    เครือข่ายดาวเทียม เครือข่าย X.25 เครือข่ายวงจรเช่า ฯลฯ
    การให้บริการดังกล่าวจะช่วยประหยัดค่าใช้จ่ายในการสร้างเครือข่ายสื่อสารของลูกค้า
    เนื่องจากลูกค้าแต่ละรายจะมีช่องทางสื่อสารเพียงหนึ่งทางเข้ามาที่ศูนย์บริการของบริษัทฯ

3.  บริการเสริม (Value-added Services)
    คือบริการเสริมที่จะช่วยอำนวยความสะดวกให้กับผู้ใช้บริการของบริษัทฯ ยกตัวอย่างเช่น

    1.  บริการ File Transfer คือ บริการส่งข้อมูลอื่นที่ไม่ใช่ข้อมูลมาตรฐาน EDI
        โดยไม่จำกัดขนาดของไฟล์ข้อมูลที่ต้องการส่ง

    2.  บริการ E-mail คือ บริการ E-mail ระบบปิดเฉพาะกลุ่มผู้ใช้บริการของบริษัทฯ
        เพื่อการสื่อสารข้อความในลักษณะจดหมาย หรือ บันทึก

    3.  บริการ EDIFAX คือ บริการแปลงเอกสาร EDI
        ให้เป็นโทรสารและจัดส่งต่อให้ผู้รับเอกสารปลายทางที่ไม่มีระบบคอมพิวเตอร์
        และไม่สามารถใช้บริการ EDI มาตรฐานได้ (คู่ค้ารายเล็ก)

  ------------------ -------- -------- -------- -------- -------- --------
  โครงสร้างรายได้      2543              2544              2545     

                     พันบาท    %        พันบาท    %        พันบาท    %

  รายได้จากการขาย     0        0.00     341      1.12     9        0.03

  รายได้จากการบริการ   20,175   99.96    30,097   98.53    32,278   96.36

  รายได้อื่นๆ           8        0.04     109      0.36     1,212    3.62

  รวม                20,183   100.00   30,547   100.00   33,499   100.00
  ------------------ -------- -------- -------- -------- -------- --------

บริษัท พอสเน็ท จำกัด (ถือหุ้นโดย บมจ. สามารถเทลคอม ร้อยละ 99.99986)

ธุรกิจหลักของบริษัทฯ คือ การให้บริการเช่าใช้ระบบเครือข่ายโดยใช้บัตรเป็นสื่อในการชำระเงิน ณ
จุดขาย (Electronic Fund Transfer at Point of Sale หรือ EFT/POS) ให้แก่
องค์กรผู้ออกบัตร (Issuer) ซึ่งได้แก่ ธนาคารพาณิชย์ในประเทศไทย ห้างสรรพสินค้า โรงแรม
และสถานีบริการน้ำมัน เป็นต้น ระบบเครือข่ายการชำระเงินนี้ประกอบด้วยส่วนสำคัญ 3 ส่วนดังนี้

-   ระบบเครือข่ายเพื่อเชื่อมโยงข้อมูล และอุปกรณ์ในระบบ

-   องค์กรผู้ออกบัตรซึ่งจะเป็นผู้เช่าระบบเครือข่ายและอุปกรณ์

-   ร้านค้าสมาชิกผู้ให้บริการแก่ผู้ถือบัตร

บริษัทฯ ให้บริการโดยบริษัทฯ
เป็นผู้ออกแบบระบบเครือข่ายและทำการติดตั้งอุปกรณ์เครื่องรูดบัตรชนิดที่มี PIN PAD (อุปกรณ์
EFT/POS) ซึ่งเป็นกรรมสิทธิ์ของบริษัทฯ ตามร้านค้าต่างๆตามคำสั่งขององค์กรผู้ออกบัตร
ซึ่งบริษัทฯมีข้อกำหนดว่า การจะนำเครื่องไปติดตั้งตามร้านค้าต่างๆนั้น
จะต้องมีการเช่าหน่วยความจำในเครื่อง (Partition) ตั้งแต่ 3 ช่องขึ้นไป
สำหรับชนิดของบัตรที่จะใช้บริการเครือข่ายนี้ได้

1.  บัตรเครดิต ที่ธนาคารพาณิชย์หรือองค์กรต่างๆเป็นผู้ออก

2.  บัตรเดบิต ใช้สำหรับการจ่ายชำระเงินที่ร้านค้าที่มีเครื่องหมาย EFT/POS
    แทนการจ่ายชำระเป็นเงินสด โดยที่จะเป็นการโอนเงินออกจากบัญชีผู้ซื้อสินค้า ณ จุดขายสินค้า

3.  บัตรสมาร์ทการ์ด ใช้เป็นบัตรเงินสดเช่นเดียวกับบัตรเดบิต
    แต่ต่างกันที่เงินสดดังกล่าวจะถูกเก็บอยู่ในชิฟที่บัตรสมาร์ทการ์ด
    ทำให้ร้านค้าไม่ต้องตรวจสอบการอนุมัติการใช้เงินในการทำรายการ (Off-Line Debit)
    ทำให้ร้านค้าไม่เสียค่าใช้จ่าย Communication line ทุกครั้งที่ทำรายการ
    ผู้ใช้บัตรจะถูกตัดจำนวนเงินทุกครั้งที่ทำรายการและสามารถเติมเงินเข้าชิฟได้ที่เครื่อง
    EFT/POS

เครือข่ายการติดต่อสื่อสารที่ให้บริการเริ่มตั้งแต่การรูดบัตรไปถึงการตรวจสอบวงเงินเครดิตที่เหลือหรือการอนุมัติเงินตัดบัญชี
ซึ่งอธิบายได้ดังนี้ การติดต่อระหว่างร้านค้ากับธนาคารทำได้หลายวิธีแล้วแต่ความเหมาะสม ได้แก่
ระบบสายโทรศัพท์ (Wire Line) หรือการเช่าวงจรคู่สาย (Leased Line) ซึ่งอาจเป็นระบบ
Dial up
ทั้งนี้ขึ้นอยู่กับค่าใช้จ่ายเกี่ยวกับการสื่อสารของผู้ใช้บริการว่าจะเหมาะกับการสื่อสารแบบใด
สำหรับร้านค้าเดี่ยวทั่วไปในเขตกรุงเทพฯ เหมาะที่จะใช้สายโทรศัพท์เสียค่าธรรมเนียม 3
บาทต่อครั้ง แต่สำหรับห้างสรรพสินค้าจะเหมาะสำหรับการเช่าวงจรคู่สายโทรศัพท์ (Leased
Line) เพราะมีการทำรายการมากครั้งในแต่ละวัน สำหรับบริษัท พอสเน็ท จำกัด
จะดำเนินการเชื่อมต่อการให้ข้อมูลที่เกี่ยวกับการให้บริการระหว่างอุปกรณ์เครื่องรูดบัตร
(EFT/POS) เพื่อให้บริการบัตรเครดิต และบัตรประเภทอื่นๆของธนาคารต่างๆได้
โดยจะต้องดำเนินการจัดหาควบคุมดูแล
และพัฒนาโปรแกรมข้อมูลคอมพิวเตอร์ที่ใช้ในการบริการให้มีความทันสมัยในการให้บริการอยู่เสมอ
ในปีที่ผ่านมา บริษัท พอสเน็ท จำกัด ได้เข้าร่วมทุนกับ กลุ่มบริษัท CIPAS จากประเทศมาเลเซีย
ให้บริการเกี่ยวกับ Secured E-Payment Gateway โดยมีการจัดตั้งบริษัท สามารถไอพาส จำกัด
โดยมีสัดส่วนการถือหุ้น 51% : 49% ตามลำดับ ซึ่งคาดว่าจะทำรายได้ในปีนี้

สำหรับรายได้ของบริษัทฯ ที่จะได้รับ คือ ค่าติดตั้งเครื่อง ค่าเช่าช่องเครื่องรูดบัตร (Partition)
ซึ่งคิดเป็นรายเดือนต่อช่องต่อเครื่อง และค่าบริการเครือข่าย Leased Line
การบริการนี้ทำให้ร้านค้าสามารถทำการโอนเงิน ณ จุดขาย (Electronic Fund Transfer at
Point of Sale (EFT/POS)) คือ ทุกครั้งที่มีการจ่ายชำระค่าสินค้าจากลูกค้าของร้านค้า
ทางด้านร้านค้าก็จะมีการติดต่อไปยังคอมพิวเตอร์ของธนาคาร
เพื่อโอนเงินจากบัญชีของผู้ซื้อสินค้าไปยังบัญชีของร้านค้านั้นๆ ณ เวลานั้นๆ (Real time
transactions) สำหรับประโยชน์ที่จะได้รับสำหรับผู้ที่เกี่ยวข้องสามารถสรุปได้ดังนี้

+----------------------+----------------------+-----------------------+
| ด้านลูกค้า              | ด้านร้านค้า             | ด้านธนาคาร             |
+----------------------+----------------------+-----------------------+
| -                    | -                    | -                     |
| ลดความเสี่ยงเนื่องจากไม  | ลดความเสี่ยงต่อ         | ระบบการเก็บ            |
| ่ต้องพกเงินสดคราวละมากๆ | การใช้บัตรเครดิตของลูกค้า | /โอนเงินเข้าบัญชีของร้านค้า |
|                      |                      | ถูกต้องและรวดเร็ว        |
| -                    | - กระแสเงินสดดีขึ้น      |                       |
| หลีกเลี่ยงข้อจำกัดของร    | เนื่องจาก              | -                     |
| ้านค้าที่อาจไม่รับบัตรเครดิต | มีระบบโอนเงินเข้าบัญชีทันที | เป็นช่องทางในการเพิ่มลูกค้า |
|                      |                      | เนื่องจากร้า             |
| -                    | -                    | นค้าและลูกค้าต้องเป็นลูกค้าธ |
| เมื่อมีการใช้งานกว้างขวาง | เ                    | นาคารก่อนจึงจะใช้บริการได้ |
| สภาพการใช            | พิ่มจำนวนลูกค้าและยอดขาย |                       |
| ้บัตรจะเหมือนการใช้เงินสด | เนื่องจากไม่ม           | -                     |
|                      | ีข้อจำกัดเรื่องวงเงินบัตรเค | ค่าธรรมเนียมที่ธนาค       |
|                      | รดิตหรือเงินสดที่ลูกค้าพกมา | ารจะได้รับในกรณีที่ลงเครื่อง |
|                      |                      | EDC ก่อน               |
+----------------------+----------------------+-----------------------+

  ------------------------ -------- -------- -------- -------- -------- --------
  โครงสร้างรายได้            2543              2544              2545     

                           พันบาท    %        พันบาท    %        พันบาท    %

  รายได้จากการขายและบริการ   57,070   95.15    66,847   99.37    87,671   99.35

  รายได้อื่นๆ                 2,912    4.85     424      0.63     571      0.65

  รวม                      59,982   100.00   67,271   100.00   88,242   100.00
  ------------------------ -------- -------- -------- -------- -------- --------

บริษัท สามารถบรอดแบนด์ เซอร์วิสเซส จำกัด (ถือหุ้นโดย บมจ. สามารถเทลคอม ร้อยละ
99.99986)

กลุ่มบริษัท สามารถเทลคอม จำกัด (มหาชน)
ได้ทำการพัฒนาการให้บริการสื่อสารข้อมูลความเร็วสูง โดยได้จัดตั้งบริษัท สามารถบรอดแบนด์
เซอรวิสเซส จำกัด เมื่อวันที่ 8 สิงหาคม 2543
โดยเป็นการให้บริการสื่อสารข้อมูลผ่านข่ายสายท้องถิ่น (DSL : Digital Subscriber Line)
โดยเซ็นสัญญาเชื่อมโยงโครงข่ายกับองค์การโทรศัพท์แห่งประเทศไทย มีอายุสัญญา 15 ปี
โดยในขณะนี้ บริษัทฯ ได้ติดตั้งโครงข่ายที่ชุมสายโทรศัพท์จำนวน 35 ชุมสาย
มีพื้นที่การให้บริการครอบคลุมประมาณร้อยละ 80 ของพื้นที่กรุงเทพฯ

  ------------------------ -------- -------- -------- -------- -------- --------
  โครงสร้างรายได้            2543              2544              2545     

                           พันบาท    %        พันบาท    %        พันบาท    %

  รายได้จากการขายและบริการ   0        0.00     428      89.73    6,603    99.34

  รายได้อื่นๆ                 109      100.00   49       10.27    44       0.66

  รวม                      109      100.00   477      100.00   6,647    100.00
  ------------------------ -------- -------- -------- -------- -------- --------

ภาวะอุตสาหกรรมและการแข่งขัน

ในปี 2545 ตลาดไอทีมีอัตราการขยายตัวที่ไม่สูงนัก ซึ่งเป็นผลมาจากภาวะเศรษฐกิจ
เนื่องจากตลาดจะเติบโตตามภาวะเศรษฐกิจ ถ้าเศรษฐกิจไม่ดีโอกาสที่ธุรกิจต่างๆ
จะลงทุนในด้านไอทีก็ลดน้อยลงไปด้วย
นอกจากนั้นยังเป็นผลจากนโยบายปฏิรูประบบราชการและการปรับเปลี่ยนกระทรวง ทบวง กรม
ของรัฐบาล ทำให้การใช้จ่ายงบประมาณของภาครัฐปรวนแปร
และส่งผลกระทบต่อไปยังภาคเอกชนด้วย ซึ่งส่งผลทำให้การแข่งขันในตลาดสูงตามไปด้วย
โดยคู่แข่งขันแต่ละรายจะต้องปรับธุรกิจโดยเน้นไปที่ความครบวงจร
เพื่อสนองความต้องการของลูกค้าให้ได้มากขึ้นกว่าการวางระบบเพียงอย่างเดียว

  -------------------------- -------------- -------------- ---------------
  กลุ่มอุตสาหกรรม               2545           2546           อัตราการเติบโต

  ภาครัฐและรัฐวิสาหกิจ           9,679          10,394         7%

  กลุ่มธุรกิจการเงิน              3,986          4,548          14%

  กลุ่มธุรกิจการผลิต              9,110          11,044         21%

  กลุ่มธรกิจโรงแรม              1,139          1,949          71%

  กลุ่มธุรกิจสื่อสาร               10,249         10,349         1%

  กลุ่มการศึกษา                 9,110          11,044         21%

  กลุ่มครัวเรือน                 9,679          10,394         7%

  อื่นๆ                        3,985          5,197          30%

  รวม                        56,937         64,919         14%
  -------------------------- -------------- -------------- ---------------

แนวโน้มตลาดไอทีในปี 2546 จะเติบโตสูงขึ้นจาก 2 ปัจจัย ได้แก่ ภาครัฐที่มีการปรับตัวมากขึ้น
ซึ่งนโยบายของกระทรวงไอซีทีจะส่งผลให้ภาครัฐมีความต้องการไอทีเพิ่มมากขึ้น เช่น โครงการ
E-Government ซึ่งจะมีระบบไอทีเข้ามาช่วยการบริหารงานภาครัฐ
รวมทั้งรัฐวิสาหกิจจะเป็นอีกปัจจัยสำคัญที่ทำให้อุตสาหกรรมไอทีในปี 2546 เติบโตขึ้น
เนื่องจากรัฐวิสาหกิจจะต้องมีการปรับเปลี่ยนโครงสร้างไอที เช่น ระบบอีอาร์พี,
บิลลิ่งและซีอาร์เอ็ม เพื่อสร้างการแข่งขันในตลาดที่เปิดเสรีมากขึ้น
สำหรับตลาดภาคเอกชนจะมีการเติบโตขึ้น อันเนื่องมาจากปัจจัยผลักดันจากทางภาครัฐ
และในขณะเดียวกัน องค์กรขนาดใหญ่ต่างต้องการปรับเปลี่ยนเทคโนโลยี เพื่อการแข่งขันในตลาด
และเพื่อลดต้นทุน จึงต้องการเทคโนโลยีด้านสื่อสารข้อมูลที่ทันสมัย
เพื่อนำมาใช้เพิ่มประสิทธิภาพในการวางแผนการดำเนินงานและกลยุทธ์การตลาด
ซึ่งทำให้ตลาดมีอนาคตที่ดี

จากการขยายตัวของภาครัฐ รัฐวิสาหกิจและเอกชน ดังกล่าวข้างต้น
ทำให้ธุรกิจการให้บริการรับจ้าง ดำเนินการ (outsourcing service)
ที่เกี่ยวข้องกับการบริหารดำเนินการบนระบบเครือข่ายคอมพิวเตอร์ การเก็บรักษาข้อมูล
การประมวลผล ฯลฯ เป็นต้น มีแนวโน้มที่เจริญเติบโตขึ้น เนื่องจาก
ความสลับซับซ้อนของเทคโนโลยีที่เพิ่มสูงขึ้นจนเกินขีดความสามารถของพนักงานภายในองค์กร
และจากการที่เทคโนโลยีมีการเปลี่ยนแปลงอย่างรวดเร็ว
การใช้บริการจากภายนอกที่รวมถึงคอมพิวเตอร์และอุปกรณ์ด้วยแล้ว
ไม่ต้องมีการลงทุนเพิ่มตามไปด้วย ไม่ต้องกังวลถึงอุปกรณ์ต่างๆ ที่มีอยู่จะตกรุ่นขาดประสิทธิภาพ
และเป็นภาระทางการเงิน การใช้บริการจากภายนอกจึงเป็นการที่มีประโยชน์
ซึ่งก่อให้เกิดการแข่งขันกันสูงสำหรับสำหรับผู้ให้บริการเดิม โดยเฉพาะในภาครัฐและรัฐวิสาหกิจ
เนื่องจาก ในปัจจุบันแนวโน้มที่ซัพพลายเออร์เริ่มจะเข้ามาเสนอเป็นผู้ให้บริการเอง
ประกอบกับการใช้มีการนำระบบจัดซื้อจัดจ้างผ่านระบบอิเล็คทรอนิกส์มาใช้
เพื่อให้เกิดการแข่งขันด้านราคาเป็นหลักตามนโยบายไอซีที
จึงทำให้มีผู้ให้บริการรายใหม่เกิดขึ้นเป็นจำนวนมาก

สำหรับธุรกิจบรอดแบนด์หรืออินเตอร์เน็ตความเร็วสูงในปี 2545
ยังไม่ค่อยได้รับความนิยมจากผู้ใช้มากนัก แม้จะมีกลยุทธ์โปรโมชั่นในด้านต่างๆ
เนื่องจากผู้ใช้ยังไม่ทราบถึงประโยชน์ที่จะได้รับจากการใช้
บรอดแบนด์เมื่อเทียบกับอินเตอร์เน็ตทั่วไป ในขณะที่ต้องเสียค่าใช้บริการสูงขึ้น
อันเนื่องมาจากผู้ให้บริการมีภาระค่าใช้จ่ายด้านอุปกรณ์ที่มีราคาค่อนข้างสูง
เนื่องจากนำเข้าจากต่างประเทศ คอนเทนต์ในการใช้บริการบรอดแบนด์ภายในประเทศยังมีน้อยมาก
ต้องนำเข้าข้อมูลจากต่างประเทศ และจำนวนหมายเลขที่สามารถให้บริการได้จำกัด
จึงทำให้ต้นทุนในการดำเนินการสูง ราคาที่เสนอลูกค้าจึงสูงตาม
ดังนั้นผู้ให้บริการบรอดแบนด์ต่างๆ จึงได้พยายามกระตุ้นตลาดกันอย่างต่อเนื่อง
เพื่อสร้างกระแสให้เป็นที่รู้จักของตลาดในช่วงที่ผ่าน มา โดยการจัดมือกับพันธมิตรมากกว่า 20
รายเพื่อให้บริการด้านสื่อสารข้อมูลแก่บรอดแบนด์ ไม่ว่าจะเป็นข้อมูลธุรกิจ การเงิน หรือบันเทิง
เพื่อดึงดูดให้เกิดการใช้งาน

โดยแนวโน้มในปี 2546 การให้บริการอินเตอร์เน็ตความเร็วสูงหรือบรอดแบนด์
นั้นจะมีการใช้งานอย่างแพร่หลายมากขึ้น เนื่องจาก ปัจจัยสนับสนุนจากค่าบริการที่ลดลง
การใช้งานในองค์กรธุรกิจเพิ่มขึ้น และโครงการ E-Government
ซึ่งจะทำให้จำนวนยอดผู้ใช้บริการอินเตอร์เน็ตในไทย จะเติบโตจาก 4.5 ล้านคนเป็น 5.3 ล้านคน
หรือคิดเป็นสัดส่วน 8.4% ของประชากรทั้งประเทศ นอกจากนั้น
ตลาดรวมของธุรกิจสื่อสารข้อมูลยังมีขนาดใหญ่มาก ยิ่งถ้ามีการเปิดเสรีโทรคมนาคมแล้ว
ทำให้ตลาดเปลี่ยนแปลงเร็ว ส่งผลให้ตลาดขยายตัว กลายเป็นการกระตุ้นตลาด
ซึ่งจะทำให้การแข่งขันสูงขึ้น ส่งผลดีทั้งต่อผู้ประกอบการที่ต้องปรับปรุงตัวเองให้ดีขึ้น
หาทางพัฒนาตัวเองให้ดีกว่าคู่แข่ง ดีต่อลูกค้า ต่อธุรกิจ และดีต่อเศรษฐกิจประเทศชาติโดยรวม
ส่งผลให้ตลาดเติบโตอย่างมหาศาล
ซึ่งการเติบโตของธุรกิจบรอดแบนด์นี้จะส่งผลกระทบต่อธุรกิจให้บริการสื่อสารข้อมูลผ่านดาวเทียม
เนื่องจากว่าธุรกิจบรอดแบนด์มีค่าใช้จ่ายถูกกว่า

แหล่งที่มาของข้อมูล : หนังสือพิมพ์ผู้จัดการ, หนังสือพิมพ์ประชาชาติธุรกิจ,
หนังสือพิมพ์กรุงเทพธุรกิจ